钦定古今图书集成/明伦汇编/官常典/第752卷 > 王世钦
## 钦定古今图书集成/明伦汇编/官常典/第752卷 > 王世钦

按《延安府志》：“世钦，榆林人。山海总兵，免官家居。李自
成陷长安，榆林守将王定弃城走，世钦与尤世禄等
泣谕诸军守榆林城，以拒自成。城既陷，被执，槛车送
长安。自成亲释其缚，大骂不屈，自成命斩之。世钦方
械系，道宿耀州传舍中，且歌且饮，大醉，顾谓驿使：‘自
今至长安几日’？驿使以对，仰天大笑曰：‘行矣，丈夫死
当为厉鬼以杀贼’。”闻者壮之。